વિપક્ષોના જોડાણ અંગે કેટલીક બાબતો નોંધપાત્ર છેઃ સૌપ્રથમ તેલંગણાના મુખ્યમંત્રી કે. ચંદ્રશેખર રાવે રાષ્ટ્રીય મોરચો – નેશનલ ફ્રન્ટ બનાવવાની વાત વહેતી મૂકી. મમતા બેનરજીએ પણ સાદ પુરાવ્યો અને સાથ આપ્યો. તમામ રાજ્યોના પ્રાદેશિક પક્ષોનો મોરચો બનાવવાનો પ્રસ્તાવ હતો. આવા મોરચામાં શિવસેના અને ઓડિસાના બિજુ જનતા દળ, કર્ણાટક જનતા દળ, ઉત્તર પ્રદેશના સમાજવાદી પક્ષ, આંધ્રના ચંદ્રાબાબુ નાયડુ વગેરે જોડાય તેવી શક્યતા હતી.